section_heading: Grb Dalmacije u sklopu grbova Trojedne Kraljevine u 19. stoljeću
paragraph_text: Grb Trojedne Kraljevine Hrvatske, Slavonije i Dalmacije bio je službeni grb Hrvatsko-dalmatinsko-slavonskog Kraljevstva u razdoblju od 1868. do 1918. godine. Sastojao se od štita podijeljenog na tri polja; dva gornja i jedno donje. U heraldički lijevom polju nalazio se grb Hrvatske, heraldički desno grb Dalmacije na plavom polju s tri okrunjene leopardove glave, a u donjem polju nalazio se grb Slavonije. Takav grb korišten je sve do propasti Austro-Ugarske monarhije pri završetku Prvog svjetskog rata, iako Kraljevina Dalmacija nije bila administartivno pripojena Hrvatskoj te je za razliku od Kraljevine Hrvatske i Slavonije, koja je bila u ugarskom dijelu Dvojne monarhije, bila jedna od austrijskih krunskih zemalja.